ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670036911

ขอเสนอความคิดเห็นเกี่ยวกับผู้นำแอโรบิคดานซ์ของสำนักวัฒนธรรม กีฬา และการท่องเที่ยว กรุงเทพมหานคร เนื่องจากประชาชนแจ้งว่า ปัจจุบันผู้นำแอโรบิคดานซ์จะมีการเขียนรายชื่อประชาชนที่มาเข้าร่วมกิจกรรมแอโรบิคดานซ์ในสมุดเป็นประจำทุกวัน ซึ่งประชาชนพบว่า ผู้นำแอโรบิกดานซ์มีการเขียนรายชื่อประชาชนมากเกินกว่าจำนวนประชาชนที่เข้าร่วมกิจกรรมแอโรบิคดานซ์ตามความเป็นจริง เพราะบางวันที่มีฝนตก ประชาชนมักจะไม่ได้เข้าร่วมกิจกรรมแอโรบิคดานซ์ แต่กลับมีรายชื่อประชาชนประมาณ 25 - 30 คน เหมือนวันปกติทั่วไป เพื่อผู้นำเต้นฯจะได้สามารถนำรายชื่อฯไปเบิกเงินที่สำนักงานเขตฯได้ โดยแอโรบิคดานซ์วันละประมาณ 30 นาที ถึง 1 ชั่วโมง เป็นจำนวนเงินวันละประมาณ 500 บาท (ห้าร้อยบาทถ้วน) ซึ่งล่าสุดประชาชนพบเห็นการกระทำดังกล่าวกับผู้นำเต้นฯประจำแยกประชานุกูล ถนนประชาชื่น แขวงวงศ์สว่าง เขตบางซื่อ กรุงเทพมหานคร และเกือบทุกพื้นที่ฯ ประชาชนจึงเห็นควรให้มีการปรับเปลี่ยนวิธีการ โดยจากการเขียนรายชื่อประชาชนที่มาเข้าร่วมกิจกรรมแอโรบิคดานซ์เป็นวิธีการถ่ายรูปแทน เพราะการถ่ายรูปจะทำให้เห็นได้ชัดเจนเลยว่ามีประชาชนมาเข้าร่วมกิจกรรมแอโรบิคดานซ์เป็นจำนวนกี่คน จากกรณีดังกล่าวเพื่อความเป็นธรรมและความซื่อสัตย์ของผู้นำแอโรบิคดานซ์ของสำนักวัฒนธรรม กีฬา และการท่องเที่ยว กรุงเทพมหานคร 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata